რეპატრიაციის განყოფილება

# რეპატრიაციის უფლების შემოწმება პოსტ-საბჭოური ქვეყნების მოქალაქეებისთვის

ინფორმაცია

|  |  |
| --- | --- |
| **მიღების საათები**: | **მხოლოდ წინასწარი ჩაწერით** |
| **მომართვა ტელეფონით:** | ორშაბათიდან ხუთშაბათის ჩათვლით: 09:00-დან 17:00-მდე.პარასკევს: 09:00-დან 15:00-მდე. |
| **მიღებაზე ჩასაწერად დარეკეთ ნომერზე**: | +995-32-2556540 |
| **ელექტრონული ფოსტის მისამართი:** | tbilisi@mail.nativ.gov.il |
| **ელ-ფოსტა მოქალაქეთა მომართვისთვის**: | pniot@nativ.gov.il |
| **საფოსტო მისამართი:** | 154, აღმაშენებლის გამზირი, ისრაელის საელჩო, თბილისი, საქართველო  |
| **გეოგრაფიული მდებარეობა**: | [Google Maps](https://goo.gl/KnHMPY) |
| **პარკირება**: | არ არის გათვალისწინებული |
| **საიტი:** | www.gov.il/ru/departments/prime\_ministers\_office\_nativ |
|  |  |

# რეპატრიაციის უფლების შემოწმება პოსტ-საბჭოური ქვეყნების მოქალაქეებისთვის

ამ მომსახურებით ყოფილი საბჭოთა ქვეყნების მოქალაქეებს, რომლებიც **არ არიან** ისრაელის მოქლაქეები, შეუძლიათ, შეამოწმონ ისრაელში რეპატრიაციის უფლება დაბრუნების კანონის შესაბამისად.

### აპოსტილი

**ყურადღება**: ისრაელის შინაგან საქმეთა სამინისტრომ რეპატრიაციისთვის საჭირო დოკუმენტების შევსების ახალი წესი შემოიღო, რომელიც 2019 წლის 1 აგვისტოდან შევიდა ძალაში.

ახალი რეგულაციების თანახმად, 2019 წლის 1 აგვისტოდან ნებიმისერი, ვინც იმყოფება ისრაელის საზღვრებს გარეთ (ან ისრაელში და სურს სტატუსის შეცვლა) და „ნატივის“ კონსულთან საკონსულო შემოწმებაზე შეაქვს 1997 წლის 31 დეკემბრის შემდეგ გაცემული დოკუმენტაცია, უნდა დაამოწმებინოს ეს საბუთები აპოსტილით და დაურთოს თარგმანი ივრითზე ან ინგლისურ ენაზე.

იგულისხმება შემდეგი დოკუმენტები, რომლებიც ადასტურებს სამოქალაქო სტატუსს:

• დაბადების/ გარდაცვალების მოწმობა;

• ქორწინების/განქორწინების მოწმობა;

• შვილად აყვანის მოწმობა, მამობის ცნობა;

• ცნობა სახელის, გვარის, მამის სახელის ცვლილების შესახებ;

• ცნობა ნასამართლეობის შესახებ.

### საჭირო დოკუმენტები

* წარდგენილი უნდა იყოს ყველა დოკუმენტის **ორიგინალი**;
* ოჯახის ყველა წევრის საზღვარგარეთის პასპორტი და პირადობის მოწმობა, არა უმცირეს 6 თვის მოქმედების ვადითა და ორი ცარიელი გვერდით (ერთი სრული ფურცელი); სხვა ქვეყნების პასპორტები, რომლებიც მოქალაქეებიც არიან საკონსულო შემოწმებაზე განაცხდის შემომტანები.
* ოჯახის ყველა წევრის პასპოტის თითო ფერადი ფოტო ზომით 3×4;
* ოჯახის ყველა წევრის დაბადების მოწმობა, მათ შორის, და-ძმებისა, რომლებსაც დაბრუნების კანონის თანახმად, ისრაელში რეპატრიაციის უფლება აქვთ;
* ოჯახის ყველა წევრის ოჯახური მდგომარეობის დამადასტურებელი მოწმობები;
* მშობლების ქორწინების (და/ან განქორწინების) მოწმობა;
* მამობის დამადასტურებელი მოწმობა;
* სახელისა და გვარის შეცვლის დამადასტურებელი მოწმობა;
* მშობლების დაბადების მოწმობის ორიგინალები;
* იმ მშობლის ბებია-ბაბუის ქორწინებას (და/ან განქორწინების) მოწმობა, რომელსაც დაბრუნების კანონის თანახმად, რეპატრიაციის უფლება აქვს;
* ბებია-ბაბუების მოწმობები და სხვა დოკუმენტაცია;
* ბებიების, ბაბუების და მშობლების გარდაცვალების მოწმობები (მათი არსებობის შემთხვევაში);
* დოკუმენტაცია სამუშაო საქმიანობის, სამხედრო სამსახურის გავლისა და განათლების შესახებ, რომლებიც ეკუთვნით (ეკუთვნოდათ):
1. თავად ოჯახის წევრებს,
2. მათ მშობლებს,
3. მათ ბებია-ბაბუებს.
* მეუღლის მოწმობები და სხვა დოკუმენტაცია, მათ შორის, მათი დაბადების მოწმობა, წინარე ქორწინებებისა და განქორწინებების მოწმობა/ები, წინარე მეუღლის გარდაცვალების ცნობა;
* ნებისმიერი დოკუმენტაცია, რომელიც ადასტურებს რეპატრიაციის უფლებას დაბრუნების კანონის შესაბამისად; მათ შორის, მონაცემები სისხლით ნათესავების შესახებ, გარე ბიძაშვილ-მამიდაშვილების ჩათვლით;
* იმ ახლო ნათესავების დოკუმენტები, რომლებიც ისრაელში ცხოვრობენ; ასევე, მათი ისრაელის პირადობის მოწმობების ნომრები, სახლის მისამართები, ტელეფონის ნომრები და ისრაელში რეპატრიაციის ზუსტი თარიღები.

|  |
| --- |
| **ყურადღება! აუცილებლობის შემთხვევაში კონსულს აქვს დამატებითი დოკუმენტაციის მოთხოვნის უფლება.** |

განაცხადის წარდგენის პროცედურა

* დაუკავშირდით ისრაელის უახლოეს წარმომადგენელს ტელეფონით და ჩაეწერეთ მიღებაზე, ან გამოიყენეთ ინტერნეტით ჩაწერის სისტემა.
* ახალი რეპატრიანტის ვიზის მისაღებად აუცილებელია ოჯახის ყველა წევრის, მათ შორის, ნებისმიერი ასაკის ბავშვების დასწრება.
* ყველა ზემოთჩამოთვლილი დოკუმენტი უნდა იქნას წარმოდგენილი ორიგინალში.

|  |
| --- |
| **ზემოთ ჩამოთვლილი წესებისა და ინსტრუქციების ზედმიწევნით დაცვა დაგეხმარებათ ლოდნის პერიოდის შემცირებაში და თავიდან აგაცილებთ საელჩოში განმეორებითი ვიზიტების აუცილებლობას.** |

**ყურადღება**:

* უსაფრთხოების ზომების დასაცავად ისრაელის საელჩოს ტერიტორიაზე აკრძალულია იარაღის, ხელჩანთებისა თუ სხვა სახის ბარგის, ასევე საკვებისა და სასმელის შეტანა.
* საელჩოს ტერიტორიაზე ასევე კატეგორიულად იკრძალება ტელეფონითა და სხვა ელექტრომოწყობილობით შესვლა. ახლო ნათესავების შესახებ ინფორმაცია და საკონტაქტო მონაცემები უნდა იქონიოთ ხელზე, არაელექტრონული სახით.